######### 71 - NEDAVČNI PRIHODKI

######### 710 - Udeležba na dobičku in dohodki od premoženja

Na kontih skupine 71 se izkazujejo vsi nepovratni in nepoplačljivi tekoči prihodki, ki niso uvrščeni v skupino davčnih prihodkov. V to skupino uvrščamo prihodke iz udeležbe na dobičku javnih podjetij, javnih finančnih institucij in drugih podjetij, v katerih ima občina svoje finančne naložbe, prihodke od obresti, prihodke od premoženja, takse in pristojbine, denarne kazni ter tisti del prihodkov, ki so ustvarjeni s prodajo blaga in storitev na trgu. Največji del predstavljajo prihodki na kontu druge najemnine kje planiramo prihodek od najemnin za grobove, druge najemnine ter najemnine o poslovnem najemu po pogodbi javne infrastrukture(JKP Žalec).

######### 711 - Takse in pristojbine

Med takse in pristojbine uvrščamo tiste takse in pristojbine, ki predstavljajo delno plačilo za opravljene storitve javne uprave. Pri taksah in pristojbinah za razliko od davkov obstaja neposredna povezava med dajatvijo in proti storitvijo javne uprave. Takse se delijo na sodne in upravne.

######### 712 - Globe in druge denarne kazni

V to skupino uvrščamo kazni, ki jih plačujejo pravne in fizične osebe zaradi prestopkov in prekrškov po različnih zakonih. Sem spadajo globe in denarne kazni v, z ustanovitvijo Medobčinskega inšpektorata načrtujemo prihodke iz tega naslova ter prihodke iz naslova degradacije in uzurpacije prostora - črne gradnje.

######### 713 - Prihodki od prodaje blaga in storitev

Med prihodke od prodaje blaga in storitev uvrščamo vse prihodke, ki jih posamezni proračunski uporabniki oziroma druge institucije, ki se financirajo iz proračunov, pridobivajo iz naslova opravljanja "lastne dejavnosti", to je s prodajo svojih proizvodov ali opravljanja svojih storitev drugim sektorjem na trgu in niso realizirani iz javnih virov, pač pa s plačilom neposrednega uporabnika teh proizvodov ali storitev.

######### 714 - Drugi nedavčni prihodki

Druge nedavčne prihodke sestavljajo prihodki od komunalnih prispevkov, prispevkov in doplačil občanov za izvajanje določenih programov tekočega značaja ter drugi izredni nedavčni prihodki. Ocenjujemo prihodke iz naslova komunalnih prispevkov za individualne in poslovne gradnje ter druge prihodke (zlasti nenačrtovani) .

######### 72 - KAPITALSKI PRIHODKI

######### 722 - Prihodki od prodaje zemljišč in neopredmetenih sredstev

To so prihodki, ki so realizirani iz naslova prodaje realnega premoženja, to je prodaje zgradb, opreme, drugih osnovnih sredstev, zemljišč in nematerialnega premoženja. V letu 2016 zaenkrat ne načrtujemo prihodkov iz tega naslova.

######### 74 - TRANSFERNI PRIHODKI

######### 740 - Transferni prihodki iz drugih javnofinančnih institucij

Med transferne prihodke spadajo vsa sredstva, ki so prejeta iz državnega proračuna in iz proračuna drugih lokalnih skupnosti. Ti prihodki niso izvirni javnofinančni prihodki, pač pa predstavljajo transfer sredstev iz drugih blagajn javnega financiranja. Občini, ki v posameznem proračunskem letu s prihodkom iz dohodnine ne more financirati primerne porabe, se iz državnega proračuna dodeli finančna izravnava v višini razlike med primerno porabo občine in dohodnino. Izračun finančne izravnave zajema izračun finančne izravnave kot razlike med primerno porabe občine in dohodnino oziroma v prehodnem obdobju med primerno porabo občine ter seštevkom dohodnine in davčnih prihodkov občine. Za leto 2016 ocenjujemo prihodke iz naslova finančne izravnave v višini 223.533€. Prejeta sredstva iz državnega proračuna so razdeljena na:

Stran 11 od 74